b'\n_START_ARTICLE_\nVorbind de lup\n_START_SECTION_\nRezumat\n_START_PARAGRAPH_\nBull Webster (Bud Spencer) este conduc\xc4\x83torul unei mici companii de taxi din Miami. \xc3\x8en ciuda dificult\xc4\x83\xc8\x9bilor financiare, \xc8\x99oferii s\xc4\x83i lupt\xc4\x83 pentru p\xc4\x83strarea companiei \xc8\x99i accept\xc4\x83 reduceri salariale, \xc3\xaen scopul de a salva compania, chiar dac\xc4\x83 ei nu mai cred \xc3\xaen succesul ei. Rockwood Enterprises, cea mai mare companie de taxi \xc8\x99i principalul concurent, \xc3\xaencearc\xc4\x83 prin toate mijloacele s\xc4\x83 o cumpere. Bull Webster este un bun familist, dar descoper\xc4\x83, cu toate acestea, c\xc4\x83 a c\xc3\xa2\xc8\x99tigat la loterie suma de 150 de milioane de dolari. _NEWLINE_\xc8\x98tiindu-se acest lucru \xc3\xaenainte de a se petrece, raiul \xc8\x99i iadul trimit doi emisari, un \xc3\xaenger (Victor) \xc8\x99i un diavol (Veronica), care au sarcina de a-l aduce pe Bull primul pe calea cea dreapt\xc4\x83, iar cel de-al doilea pe calea cea rea. \xc3\x8en lupt\xc4\x83 pentru sufletul lui Bull, cei du\xc8\x99mani recurg adesea la metode aspre. Din lips\xc4\x83 de bani, un b\xc4\x83iat luat \xc3\xaen taxi de Bull \xc3\xaei d\xc4\x83 taximetristului tot ce avea prin buzunar, printre care \xc8\x99i un bilet de loterie care urmeaz\xc4\x83 s\xc4\x83 c\xc3\xa2\xc8\x99tige peste 150 de milioane de dolari, f\xc4\x83r\xc4\x83 c\xc4\x83 t\xc3\xa2n\xc4\x83rul s\xc4\x83 \xc8\x99tie. Bull afl\xc4\x83 aceast\xc4\x83 veste \xc8\x99i \xc3\xae\xc8\x99i caut\xc4\x83 disperat sacoul, f\xc4\x83r\xc4\x83 a-l g\xc4\x83si. Cei de la Rockwood afl\xc4\x83, de asemenea, de acest bilet \xc8\x99i \xc3\xaencep o curs\xc4\x83 pentru a-l g\xc4\x83si ei primii, \xc3\xaenaintea lui Bull. \xc3\x8en cele din urm\xc4\x83, Bull g\xc4\x83se\xc8\x99te biletul dar este \xc8\x99antajat cu uciderea prietenului s\xc4\x83u Victor dac\xc4\x83 nu-l va da celor de la Rockwood._NEWLINE_Dar niciunul dintre cei doi trimi\xc8\x99i pe P\xc4\x83m\xc3\xa2nt nu va c\xc3\xa2\xc8\x99tiga, de\xc8\x99i taximetristul decide s\xc4\x83 renun\xc8\x9be la bilet pentru a salva via\xc8\x9ba lui Victor. \xc3\x8en final, banii ajung la Buddy, salv\xc3\xa2ndu-i at\xc3\xa2t compania, c\xc3\xa2t \xc8\x99i sufletul. \xc3\x8engerul \xc8\x99i diavolul \xc3\xae\xc8\x99i pierd am\xc3\xa2ndoi puterile \xc8\x99i devin muritori de r\xc3\xa2nd, lucr\xc3\xa2nd pentru Bull care datorit\xc4\x83 banilor c\xc3\xa2\xc8\x99tiga\xc8\x9bi la loterie \xc8\x99i-a sc\xc4\x83pat compania de la faliment prin transformarea ei \xc3\xaentr-o mare companie de transport cu limuzina.\n_START_SECTION_\nDespre film\n_START_PARAGRAPH_\nAcesta este ultimul film, \xc3\xaen ordine cronologic\xc4\x83, \xc3\xaen care Glauco Onorato dubleaz\xc4\x83 \xc3\xaen limba italian\xc4\x83 vocea lui Bud Spencer.'